Partage d’un terrain
Material: papyrus
Place: Arsinoites
Categories: Eingabe
Maron an den König
Teilung von Land
der Erbe des verstorbenen Teilhabers wird von dem anderen Teilhaber übervorteilt
da beim Tod des einen noch kein Vertrag vorlag
Bau eines Hauses
βασιλεῖ Πτολεμαίωι χαίρειν Μάρων Εὔκτου, Ἀργεῖος τῆς ἐπιγονῆς. ἀδικοῦμαι ὑπὸ Θε[ο]δοσίου τοῦ Ξανθοῦ, Λυκίου τῆς [ἐπι]
γονῆς. τοῦ γὰρ υἱοῦ μου Εὔκτου μισθωσαμένου μεθʼ αὐτοῦ κοινῆι τόπον ψιλὸν ἐν Αὐτοδίκηι εἰς τὰ ϙθ  παρʼ Ἀρτέμωνος κα[ὶ] 
ἀπογενομένου πρὶν ἢ διελέσθαι τὸν κοινὸν τόπον, ἐπιβὰς ὁ Θεοδόσιος ὠικοδόμησεν ἑαυτῶι τοίχους οἰκήσεω[ς], 
ἐγλεξάμενος τὸν βέλτιστον τόπον καὶ ἐξώτατον· μετὰ δὲ ταῦτα, διαιρέσεως γενομένης καὶ συγγρ[α]
φῆς τεθείσης διειρῆσθαι ἴσως καὶ ὁμοίως, οὐ διείρηταί μοι δικαίως, ἀλλὰ παραλελόγισταί με καὶ τόπ[ον] 
τνά μοι ἀχρεῖον καὶ στενὸν ἐπὶ μῆκος δέδωκεν, αὐτὸς δ[ὲ] ἐν τετραγωνισμῶι τὰ αὑτοῦ ἔχει. δέομαι οὖν σο[υ], 
βασιλεῦ, εἴ σοι δοκεῖ, προστάξαι Διοφάνει τῶι στρατηγῶι γράψαι Πυθιάδει τῶι ἐπιστάτηι ἐπελθόντ[α] 
ἐπὶ τὸν τόπον διελεῖν μοι ἴσως καὶ ὁμοίως, καὶ τὴν θύραν ἣν ὠικοδόμηκεν ἐν τῶι ἐμῶι μέρει, ἡμιτέλεστο[ν] 
ἐπαναγκάσαι αὐτὸν εἰς τὸ αὑτοῦ μέρος ἀποστρέψαι, ἐπιβεβηκότα τέ μοι πήχεις ἑβδομήκοντα  κ[ατʼ] 
ἐμβαδὸν δοθῆναί μοι ἀντʼ αὐτῶν εἴσοδον καὶ ἔξοδον ἕως ἐπὶ τὴν κοινὴν ἡμῶν ὁδόν, διὰ τὸ ἐσώτε
ρὸν με ἀπερρίφθαι. τούτου γὰρ γενομένου, διὰ σέ, βασιλεῦ, ἔσομαι τοῦ δικαίου τετε[υ]χώς. 
εὐτύχει. 
 Πυθιάδει. μά δι αὐ· εἰ δὲ μή ἀπ πρ ἡμ ἐκ τῆς ι τοῦ Χοίαχ ὅπ ἐπὶ τοῦ κα 
δι δι.  δ, Δαισίου κζ, Ἁθὺρ κθ
δ, Δα[ισ]ίου κζ, Ἁθὺρ κθ. 
Μάρων [Εὔκ]του πρ Θεοδόσιον 
περὶ εἰσόδου καὶ ἐξόδου.